Outlaws

Outlaws (joskus myös muodossa American Outlaws Association tai A.O.A.) on rikollinen moottoripyöräkerho, joka perustettiin alun perin McCookissa, Illinois'n osavaltiossa Yhdysvalloissa vuonna 1935. Nykyisin sillä on 247 aluekerhoa 27 valtiossa. Järjestön maailmanjohtajana toiminut Harry Joseph Bowman oli FBI:n pitämällä Ten Most Wanted Fugitives -listalla (suomeksi: 10 eniten etsittyä karkuria) ja on istunut liittovaltion vankilassa vuodesta 1999 lähtien. 

Outlawsien pahimpana vihollisena on jo pitkään ollut toinen yhdysvaltalainen moottoripyöräkerho, Helvetin Enkelit. Outlawsit käyttävätkin akronyymiä "ADIOS" (Angels Die In Outlaw States, ).

 Outlaws MC Suomessa 
Lappeenrantaan perustettiin Suomen ensimmäinen kokelaskerho, jonka emokerho on venäläinen. Vuonna 2017 Suomessa oli kaksi prospective-asemassa olevaa kerhoa Jyväskylässä ja Lappeenrannassa. Toukokuussa 2019 uutisoitiin että Fifteen MC South Karelia -kerhon jäsenet kantavat Outlaws MC -liivejä, joka merkitsisi sitä että se on jo hyväksytty Outlaws MC -kerho.

Syksyllä 2024 useita Outlaws MC:n jäseniä tuomittiin pitkiin vankeusrangaistuksiin levitettyään kymmeniä kiloja huumausaineita Suomessa.  Erikoisen tapauksesta teki se, että huumeita kuljetettiin Unkarin kansalaisten toimesta Suomeen Hyvinkään lentokentän kautta Cessna 210 HA-SKA -pienlentokoneella.

 Katso myös 

 Dödspatrullen
 Dödspatrullen Suomessa
 RK-98
 Katujengit Suomessa

Aiheesta muualla
http://www.outlawsmcworld.com/

 Lähteet 

Luokka:Moottoripyöräkerhot
Luokka:Järjestäytynyt rikollisuus
Luokka:Huumausainerikollisuus